ຜູ້ພິພາກສາ ອາຟຣິກາໃຕ້ ກ່າວວ່າ ທ້າວ Pistorius ບໍ່ມີຄວາມຜິດ ໃນຖານ ຄາດຕະກຳ (ສະໄລດ໌/ວີດິໂອ)
ຜູ້ພິພາກສາ ອາຟຣິກາໃຕ້ ກ່າວວ່າ ທ້າວ Oscar Pistorius ບໍ່ມີຄວາມຜິດ ໃນການດຳເນີນຄະດີກ່ຽວກັບ ການສັງຫານ ແຟນຂອງລາວ ນາງ Reeva Steenkamp.
ຜູ້ພິພາກສາອາຟຣິກາໃຕ້ທ່ານນຶ່ງ ກ່າວວ່າ ທ້າວ Oscar Pistorius ແມ່ນ ບໍ່ມີຄວາມຜິດ ໃນຖານຄາດຕະກຳ ຫລືຄາດຕະກຳແບບວາງ ແຜນການລ່ວງໜ້ານັ້ນ ຊຶ່ງເປັນຄວາມຜິດ 2 ກະໂທງທີ່ຮ້າຍແຮງສຸດ ທີ່ລາວປະເຊີນໃນການດຳເນີນຄະດີ ກ່ຽວກັບການສັງຫານແຟນ ຂອງລາວ ນາງ Reeva Steenkamp ຜູ້ພິພາກສາ Thokozile Masipa ໄດ້ກ່າວໃນວັນພະຫັດມື້ນີ້ ໃນຂະນະທີ່ທ່ານນາງ ໄດ້ ນຳສະເໜີຄຳພິພາກສາ ກ່ຽວກັບຄະດີນີ້ ທີ່ທ້າວ Pistorius ແມ່ນຈະແຈ້ງ ທີ່ຕ້ອງການຢາກໃຊ້ອາວຸດຂອງ ລາວ ແຕ່ກໍບໍ່ໄດ້ໝາຍຄວາມວ່າ ລາວມີຈຸດປະສົງ ທີ່ຈະສັງຫານ ແຟນຂອງລາວ ທ່ານນາງເອີ້ນຫຼກຖານ ກ່ຽວກັບການຄາດຕະກຳ ແບບວາງແຜນການລ່ວງໜ້ານັ້ນວ່າ ເປັນຫລັກຖານ “ທີ່ບໍ່ສຳຄັນ ” ສານໄດ້ຢຸດພັກ ກ່ອນທີ່ທ່ານນາງຈະປະກາດ ການຕັດສິນ ຂອງທ່ານນາງ ໃນຂໍ້ຫາຂ້າຄົນ ຕາຍໂດຍບໍ່ເຈດຕະນາ ຖ້າຫາກຖືກພົບເຫັນວ່າມີຄວາມຜິດ ການຕັດສິນໂທດ ຈະມີ ຂຶ້ນຕາມພາຍຫລັງ ໄອຍະການກ່າວວ່າ ທ້າວ Pistorius ຕັ້ງໃຈທີ່ຈະຍິງນາງ Steenkamp ຜ່ານປະຕູຫ້ອງນຳທີ່ອັດໄວ້ ໃນເຮືອນຂອງຜູ້ກ່ຽວ ເມື່ອເດືອນກຸມພາ ປີກາຍນີ້ ທ້າວ Pistorius ກ່າວ ວ່າ ລາວຄິດວ່າ ລາວໄດ້ຍິງຜູ້ບຸກລຸກ ຫຼືຄົນຮ້າຍທີ່ລັກເຂົ້າເຮືອນໃນຕອນກາງຄືນ